text: Politihund snusede forkert
  17 februar 2010 kl. 07.30
  En politihund snusede sig frem til en formodet bankrøver i Bredebro. Han blev anholdt, men en afhøring afslørede, at politiet havde fået fast i den forkerte.
  Han blev onsdag løsladt.
  Nye oplysninger førte til anholdelse af en anden gerningsmand. Han er 20 år og har tilstået bankrøveriet mod Sydbank.
  Umiddelbart efter røveriet fandt politiet udbyttet og det oversavede jagtgevær, som røveren truede med.
  